Fia de Bolitik håd a daném nu éfda goawat und zwoa zwischn 1982 und 1983 in am Team fu Wiatschåftsberåta fia n'Ronald Reagan und schbéda håd a in Bill Clinton in Wiatschåftsfrågn untaschdizt bai dém sain Presidentschåftswåikãmbf im 1992a Joa. Im 1999a Joa håd a a Zaidl fia Enron ois exteana Beråta goawat, a Gschicht de eam schbéda foagwoafn woan is, wai de Fiama am End fum 2001a Joa mid Bombm  und Karacho tschari gãnga is. De Oawad fia Enron håd a åwa schã am End fum 1999a Joa blaim låssn, wai a said dém fia de New York Times ois Wiatschåftskolumnist zan schraim ãgfãngt håd. Duach dé Håkn, bai dear a said dém jéde Woch an Artikl zu aktuele Wiatschåftsgschichtn gschrim håd, is a a in de Medien recht bekãnt woan. In saine Kolumnen håd a said 2001 oiwai wida de Wiatschåftsbolidik fu da republikanischn Bush-Regiarung kritisiad und dés a in saine Biacha aini gschrim.